Allen dien, ✳ die disen brief ansehent, lesent ✳ oder hoͤrent lesen ✳ nu un̄ hie nach ✳ eweklich, kùnden wir, Heinrich von Kyenbˀg, ✳ genant von Kùngstein, ✳ ritter, ✳ Burchart un̄ Wˀnhˀ vō Kyenberg, ✳
genant von Kùngstein, ✳ edel knechte, ✳ dez vorgen̄̄ hˀn Heinrichs bruͦdre, ✳ Jacob von Chienberg, ritter, ✳ un̄ Hartman ✳ von Chienbˀg, ✳ sin bruͦdˀ, ✳ Uͦlrich, ✳ Henman ✳ und Nyclaus von Kienbˀg, ✳ gebruͦdre, ✳ edel
knechte, ✳ un̄ vˀjehen offenlich, ✳ daz wir alle unvˀscheidenlich ✳ mit guͦtem willn̄, ✳ gesunt libes ✳ un̄ muͦtes, ✳ nach guͦtˀ vorbetrachtung ✳ und nach rate unsrˀ ✳ frùnden ✳ durch unsˀn meren nutz ✳ un̄ notdurft ✳ mit
des hocherbornen fùrsten, ✳ unsˀs gnedigen herren, hertzog Albrechts von Oͤsterrich, ✳ hant, ✳ willen ✳ und gunst ✳ verkouffet ✳ und ze kouffen̄ͤ ✳ gegebn̄ habn̄ ✳ recht ✳ und redlich ✳ nach ✳ aller dˀ ordenung,
bescheidenheit und kraft, ✳ worten und geberde, ✳ die von dekeiner leye ✳ recht ✳ oder gewonheit ✳ dazuͦ gehoͤrent, ✳ verkouffen ✳ un̄ gebn̄ ouch mit disem brief ✳ in eines rechten kouffes wise ✳ den
erwirdigen, geistlichen vrowen, ✳ der aͤbtissin̄ un̄ dem convent gemeinlich ✳ dez chlostˀs un̄ gotshuses ze Kùngsvelt, ✳ Sant Claren ordens, in Costencer bistuͦm, ✳ dise nachgeschribenen ✳ unsˀ vogtey
un̄ guͤter, ✳ die wir ✳ von dē vorgen̄̄ unsˀm hˀren, ✳ hˀtzoḡ Albr̄n ✳ von Oͤsterrˀ, ✳ ze rechtem lehen ✳ gehebt ✳ un̄ harbracht habn̄, ✳ umb acht hundert ✳ zwentzig ✳ un̄ fùnf ✳ guldin, ✳ vollen, sweͣre ✳ und
guͦte von Florencia, ✳ die wir ✳ in dem namen als da vor ✳ unvˀscheidenlich ✳ von inen ✳ gar ✳ und gentzlich emphangen ✳ un̄ si ✳ in unsˀn meren nutz un̄ notdurft ✳ anderswa ✳ bekeret habn̄. ✳ un̄ sint diz die
vogtey ✳ und guͤter, ✳ die wir verkouffet habn̄, ✳ als ✳ vor bescheiden ist: ✳ dez ✳ ersten ✳ die vogtey ✳ uber den hof ze Erlispach ✳ un̄ uber den kilchensatz un̄ die kilchen daselbs ze Erlispach, ✳ gelegen in dē
bistuͦm von Basel, ✳ dù selbe vogtey ✳ jeͣrlich giltet ✳ vier malter habˀn, ✳ vier mùtt kernen, ✳ ein soͧm wins ✳ un̄ zwei schwin. ✳ darnach die vogtey, die wir hatten ✳ uf den zwentzig vierdelingen ✳ ze
Erlispach, ✳ dero ✳ jeklicher vierdling ✳ jerlich giltet ze vogstùre ✳ zehen schilling phenning, ✳ ein mùt habˀn ✳ un̄ ein huͦn. ✳ darnach ✳ abˀ ✳ uf eim andˀn, sundrigen vierdling ✳ zehen viertel kernen
ze vogstùre. ✳ darnach ein schuͦpozze ze Obern Erlispach, ✳ gilt acht schilling phenning, ein mùt ✳ habˀn ✳ und ein huͦn ✳ ze vogtstùre. ✳ darnach ✳ ab dˀ kilchen ✳ ze Erlispach ✳ zwei maltˀ habˀn ze vogtstùre. ✳ darnach ✳ alles, ✳ daz wir ✳ ab dem widemen ✳ daselbs ✳ ze vogtrechte ✳ un̄ ze stùre namen. ✳ darnach die stùre, ✳ die uns ein meyer von Erlispach ✳ gebn̄ solte, ✳ un̄ alles daz vogt recht un̄ die herberg,
die wir uf dem hof ✳ daselbs ✳ hatten ✳ und haben solten. ✳ darnach ✳ die tavernen ✳ ze Nidern Erlispach. ✳ darnach ✳ drizzig schilling phēning gelts, ✳ die wir ze vogtrechte hatten ✳ und nāmen ✳ ab
guͤtern, ✳ gelegen ✳ ze Arow ✳ an dem stade. ✳ un̄ gemeinlich alle die nùtze ✳ un̄ rechtung, ✳ die wir ✳ alle gemeinlich ✳ oder unsˀ deheinˀ sunderlich ✳ hatten ✳ odˀ habn̄ solten ✳ un̄ mochten ✳ uf dem hof ze Nidˀn Erlispach ✳ un̄ uf alln̄ den guͤtern, ✳ dù darin gehoͤrent, ✳ wa dù gelegen ✳ un̄ wie si genant sint, ✳ mit hoͤltzern, ✳ gevilden, ✳ welden, wun̄e und weide, ✳ wegen, stegen, ✳ wazzˀn ✳ und wazzerrùnsen, ✳ mit achˀn,
matten, ✳ hofstetten, ✳ hùsˀn, schùren, ✳ garten, boungarten ✳ un̄ gemeinlich ✳ mit alln̄ den rechten und fryheiten, ✳ gewonheiten ✳ un̄ nùtzen, ✳ die zuͦ dˀ vorgenanten vogtey, ✳ kilchn̄, ✳ widemen, ✳ hof ✳ un̄ guͤtˀn ✳
dekeins weges gehoͤrent, ✳ als wir si ✳ harbracht ✳ un̄ gehebt haben ✳ oder in keinen weg habn̄ mochten ✳ un̄ solten ✳ von recht ✳ oder von gewonheit, ✳ ez si offen ✳ oder verschinnen. ✳ dise vorgenant̄̄
vogtey ✳ mit allem dem, ✳ so da zuͦ gehoͤret, ✳ als vor bescheiden ist, ✳ habn̄ wir alle gemeinlich ✳ und unser jeklicher sunderlich uf gegebn̄ ✳ lideklich ✳ un̄ gebn̄ uf ✳ mit disem brief ✳ gentzklich ✳ und frylich
dem vorgen̄̄ ✳ unsˀm hˀren, ✳ hertzog Albr̄n von Oͤsterrˀ, ✳ der si ✳ frylich ✳ gegebn̄ hat ✳ fùr lidig eygen ✳ der aͤbtissinn ✳ un̄ dem convent ✳ dez vorgen̄̄ chlosters ze Kùngsvelt, ✳ dien ouch wir ✳ gelobt
habn̄ ✳ un̄ lobn̄ ✳ mit disem brief ✳ unverscheidenlich ✳ fùr uns ✳ und unser erbn̄, ✳ die selbn̄ vogtey ✳ un̄ guͤtˀ ✳ mit allen den vorgeschribenen ✳ nùtzen ✳ un̄ rechten ✳ ze weͣrende, ✳ als recht ist, ✳ wa, wēne ✳ un̄
wie inen ✳ dez ✳ durft geschicht, ✳ ane alle geverde. ✳ wir, die vorgenanten von Kiembˀg, vˀjehen ouch un̄ bekennen ✳ mit disem brief, ✳ daz es ✳ in dem vorgen̄̄ kouffe ✳ zwischen uns ✳ uf beiden siten ✳ also
har getegdinget ist, ✳ daz ✳ wir noch unsˀ erben ✳ daz vorgen̄̄ chloster ze Kùngsvelt ✳ niemˀ ✳ an dekeinen stetten ✳ noch mit keinen sachen ✳ bekùmbˀren ✳ noch irren sullen, ✳ weder an twingen ✳ noch an bēnen
noch ✳ an keinen gerichten, ✳ rechten ✳ oder gewonheiten, ✳ so zuͦ dem vorgen̄̄ hof ✳ ze Erlispach ✳ un̄ dem getwinge ✳ daselbs ✳ gehoͤrent, ✳ und ensullent ouch ✳ unsˀ lùte, die in dem egen̄̄ getwinge ✳ sitzent, ✳
nienent anderswa hin ✳ wisen ✳ noch twingen, ✳ recht ze tuͦnde ✳ odˀ recht ze neͣmende, ✳ wan ✳ daz si ez tuͦn ✳ un̄ nemen sulln̄ ✳ in dem hof ze Erlispach ✳ vor eim meyer ✳ umb alle die sachen, ✳ die den hof
un̄ den getwing ✳ daselbs ✳ angehoͤrent, ✳ ze richtēne. ✳ ouch sullen wir, die vorgen̄̄ von Kienbˀg, ✳ und unsˀ erbn̄ ✳ also halten ✳ und habn̄ ✳ alle unsˀ lùte, ✳ die uf dez vorgen̄̄ chlostˀs guͤtˀ sitzent, ✳ dù in
den egen̄̄ hof ✳ ze Erlispach gehoͤrent, ✳ daz dù aͤbtissinn un̄ der convent ✳ dezselbn̄ chlosters ✳ sicher sin ✳ ir cinsen, ✳ vellen, ✳ nùtzen ✳ und rechten ✳ von den selbn̄ unsern lùten. ✳ teten aber wir dez nùt, ✳
so mag ein aͤbtissinn ✳ dez egen̄̄ chlosters ✳ anders ✳ besetzen ✳ und entzsetzen ✳ dù selbn̄ guͤter ✳ mit wem sie wil, ✳ un̄ sullen wir ✳ und unsˀ erbn̄ ✳ iro ✳ un̄ dem vorgen̄ chloster ✳ dazuͦ behulfen sin, ✳ wie
dikch ✳ ez ze schulden kunt ✳ bi guͦten tˀwen ✳ ane alle geverde. ✳ wir, die vorgen̄̄ von Kiembˀg, ✳ un̄ unsˀ erbn̄ ✳ sullen ouch ✳ von dez egenanten chlostˀs wegen ✳ ungesumet ✳ beliben ✳ an den grozzen gerichten, ✳ die man nēmet ✳ tùb und freͣvel, ✳ un̄ sùlln̄ ouch beliben ✳ bi unsˀn lùten ✳ daselbs ✳ un̄ bi den hoͤltzern, ✳ die man nēmet Elschenrùti, ✳ un̄ bi dem Fokchenwalde, un̄ ouch bi den grùnden ✳ in aller dˀ mazze, ✳
als uns ✳ die selbn̄ hoͤltzer ✳ und grùnde ✳ us gemarchsteinet sint. ✳ ouch sulln̄ wir beliben ✳ bi einem vierden teil ✳ dez rotholtzes ✳ mit dem grunde ✳ ze dem nechsten ✳ bi uns gelegen, ✳ als ez ✳ uns ouch ✳ mit
marchsteinen ✳ usgescheiden ist. ✳ uber das ✳ bekennen wir, ✳ die vorgenanten von Kiembˀg, ✳ daz wir zuͦ allen den andˀn hoͤltzern, ✳ welden ✳ und ir grùnden, ✳ wa si in den egen̄̄ getwingen ✳ gelegen ✳ und
wie si genant sint, ✳ enkein recht ✳ me haben ✳ und daz wir ✳ noch unsˀ erben ✳ kein ansprache ✳ noch vorderūg niemˀ me ✳ daran gehabn̄ sulln̄. ✳ darnach ✳ umb unsˀ armen lùte, ✳ die in dē vorgen̄̄
getwingen ✳ gesezzen sint, ✳ ist ez beteͣgedinget ✳ un̄ beredt, ✳ was si holtzes ✳ bedùrffen ✳ ze buwēne ir hùser ✳ odˀ ze machenne ir phluͦg geschirre ✳ odˀ ze zùnende ✳ odˀ ze brēnende, ✳ daz si ✳ darumb bitten
sulln̄ ✳ einen meyer von Erlispach, ✳ der von dez vorgen̄̄ klostˀs wegen ✳ je ze den ziten ✳ uf dem egenanten hof sitzet, ✳ un̄ sulln̄ ✳ ane dez meiers urloub un̄ willn̄ nùt howen. ✳ wēne abˀ ✳ si ✳ einen ✳
meyer darumbe gebittent, ✳ so sol er ✳ inen gebn̄ ✳ und erloubn̄ ze howēne ✳ zuͦ den egen̄̄ sachen ✳ ir notdurft, ✳ als ez von altˀ har ✳ bescheidenlich ✳ un̄ gewonlich ✳ gewesen ist. ✳ wir, ✳ die vorgenant̄̄
von Kiembˀg, ✳ alle gemeinlich ✳ und jeklicher sunderlich, ✳ habn̄ ouch ✳ gelobt bi unsˀn tˀwen ✳ un̄ lobn̄ ✳ mit disem brief ✳ fùr uns und alle unsˀ erben und nachkomen, ✳ steͣt ✳ ze habēne ✳ eweklich ✳ disen
vorgeschribenen kouf ✳ in aller dˀ mazze, ✳ als vor bescheiden ist, ✳ ane alle geverde. ✳ wir haben uns ouch ✳ entzigen ✳ wizzentlich ✳ un̄ entzihen uns mit disem brief ✳ fùr uns ✳ und unsˀ erben ✳ hilf ✳ und
rates ✳ aller geistlichˀ ✳ und weltlichter ✳ richter, ✳ rechten, ✳ fryheiten, ✳ gewonheiten ✳ und gerichten ✳ un̄ widersagen ouch ✳ allen den uszùgen ✳ un̄ fùnden, ✳ da mitte wir ✳ mit uns selbˀ ✳ odˀ mit andˀn lùten
alleklich ✳ oder bi teilen ✳ wider disen kouf ✳ jemˀ getuͦn moͤchten ✳ mit keinen sachen ✳ ane alle geverde, ✳ und sunderlich ✳ widersagen wir ✳ dem rechten, ✳ daz da spricht, ✳ gemein vˀzihung ✳ vˀvahet nùt, ✳
un̄ dem uszuge, ✳ da mitte wir harnach komen ✳ un̄ sprechen moͤchten, ✳ daz wir ✳ dez kouffes betwungen weͣren ✳ odˀ ✳ daz wir daran ✳ uber daz halbe betrogen wˀen ✳ odˀ ✳ daz wir ✳ dez vorgen̄̄ guͦtes
nùt gar gewˀt wˀen ✳ odˀ in unsern ✳ meren nutz ✳ nùt komen were, ✳ un̄ gemeinlichn̄ ✳ allen ✳ andˀn ✳ sachen ✳ und stuken, ✳ damitte wir disen kouf ✳ in keinen weg ✳ jemˀ ✳ verirren ✳ odˀ gewenden moͤchten
in keinen weg, ✳ ane alle geverde ✳ und argenlist. ✳ un̄ daruber ✳ ze einem waren, ✳ vesten, ✳ offen̄ ✳ und ewigen urkùnde ✳ haben ✳ wir, die vorgenanten ✳ von Kienberg, ✳ alle gemeinlich ✳ und unsˀ
jeklicher sunderlich, ✳ ùnseri ingesigel ✳ gehenket ✳ an disen brief. ✳ ✳ hie bi waren, ✳ die diser dingen sint gezùge, ✳ der edel hˀre, ✳ graf Immˀ von Strazbˀg, ✳ darnach ✳ die erbˀn hˀren, bruͦder Peter
von Stoffeln, cōmendùr ze Tannenvels, ✳ dez Tùtzschen ordens, ✳ un̄ hˀr ✳ Hug von Guͦtenburg, ✳ ein fryier hˀre, ✳ herˀ Heinrich ✳ von Rynach, rittˀ, ✳ hˀr Wˀnher dˀ Truksetz ✳ von Rinvelden, ✳ tuͦmhˀre ✳ uf
der stift ze Rinvelden, ✳ hˀr Johans, kilchhˀre ✳ ze Sant Sterien, ✳ Claus von Holdern, ✳ burgˀ ze Arow, ✳ und andˀ erber lùte genuͦg. ✳ diz geschach ✳ un̄ wart disˀ brief geben ze Kùngsvelt ✳ in dem chloster ✳ an dem
nechsten mendag vor sant Kathˀinen tag ✳ dez jares, do man zalte ✳ von gottes gebùrte ✳ tusent drùhundˀt ✳ fùnftzig ✳ jar, ✳ darnach in dem ersten jare. ✳